《予以直州判加捐州同指分皖省，乡诸君皆惜予不善择官，又不善择地，赋以自解》
清代·张之纯

白色斑斑上鬓丝，卅年未折桂林枝。伯牛有疾终归命，司马为郎尚入资。

氛恶况当盟楚日，泉清那比在山时。随风飘落花无定，茵溷原难自主持。

作者简介：字尔常，一字二敞，号痴山。光绪庚子恩贡，安徽直隶州州判。著有叔苴吟、听鼓閒吟等集。